kardosdrur/scandi-wiki huggingface dataset:
Posttog

Posttog var tidligere den mest almindelige måde at transportere post over længere afstande. Disse tog var ofte meget lange, og afgik enten sent om aftenen, eller tidligt om morgenen. En del af posttoget kunne være særlige postvogne hvor postarbejdere sorterede posten under kørslen. Den slags specielle jernbanevogne kaldes postbureauvogne.

I Danmark blev postbureauvognene udfastet ved Storebæltsforbindelsens åbning i 1997. Bureauvognene blev afløst af godsvogne af litra Habins-y, der kunne klare op til 140 km/t. Disse vogne var uden betjening, og man kunne vel egentlig bare betegne togene med disse vogne, som værende godstog der førte post mellem landsdelene. Brugen af posttog i Danmark ophørte i 2001, hvor det sidste posttog kørte fra Københavns Pakkecenter i Brøndby. Posttogenes rolle er efterfølgende overtaget af lastbiler.

Tog
Jernbanemateriel
Rosborg Sø

Rosborg Sø ligger i Midtjylland og var oprindelig en sø på mellem 50 og 70 ha beliggende på militærets øvelsesterræn  ved Finderup vest for Viborg og området er ejet af Forsvarsministeriet.
Den blev forsøgt afvandet i  flere omgange, fra midten af 1800-tallet. Den ligger i den øvre ende af Mønsted Ådal. Resterne af den tidligere Rosborg Sø kan i dag ses som tre mindre søer på tilsammen ca. 3 ha beliggende i den nordlige ende af området. Mod nord er der et randmorænelandskab; Syd for Rosborg Sø ved udspringet af Mønsted Å lige syd for den tidligere sø, breder de store hedesletter sig.

Rosborg Sø er udpeget som et Natura 2000 og Habitatområde for at bevare naturtyper naturtyper som bl.a. rigkær, kildevæld, hængesæk og en række dyre- og plantearter. Der var først i 2000-tallet planer om at gendanne søen, men de blev opgivet, da det ville ødelægge de naturtyper man forsøgte at bevare i området. Området ved Rosborg Sø huser ynglebestande af flere  mindre hyppige fuglearter, og området er en vigtig lokalitet for småsommerfugle, herunder flere arter som kun forekommer enkelte andre steder i Danmark.

Vest for den tidligere  Rosborg Sø, ligger voldanlæg Rosgaarde Voldsted fra slutningen af 1300-tallet, som også kaldes Margrethevold  Området blev fredet i 1952. Arealet udgør en 2,5 km lang vold der indhegner et område på 85 ha.

Eksterne kilder og henvisninger

 Om Natura 2000-plan 37 Rosborg Sø  på Naturstyrelsens websted
 Naturplanen
 Om Rosborg Sø, Kjeld Hansen på dettabteland.dk

Søer i Viborg Kommune
EU-habitatområder i Danmark
Natura 2000-område nr. 37 Rosborg Sø

Natura 2000-område nr. 37 Rosborg Sø er en naturplan under det fælleseuropæiske Natura 2000-projekt. Planområdet, Rosborg Sø, er et habitatområde, med et samlet areal på ca. 74 ha. Området ligger i Viborg Kommune.

Beskrivelse 
Rosborg Sø-området er den øverste del af Mønsted Ådal. I ådalen har der tidligere været en sø - Rosborg Sø, der blev tørlagt i 1868 og forsøgt afvandet omkring 1937. Afvandingen lykkedes imidlertid ikke. Mange af afvandingsgrøfterne kan stadig ses i den tidligere søbund - der i dag henligger som hængesæk under langsom tilgroning af især pil, birk, høje urter og græsser.

Området afvandes af et vandløb i den østlige side af dalen. Især langs skrænterne den vestlige og sydlige del af området findes en del arealer med forskellige typer rigkær, kildevæld og kildevældsbetinget hængesæk.

Habitatområdet indgår i sin helhed i det militære øvelsesterræn Finderup Øvelsesplads.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-planen er koordineret med Vandplan 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen
 Naturplanen 2016-2021
 Basisanalysen for naturplanen
 Basisanalyse 2016-2021
 Om Rosborg Sø, Kjeld Hansen på dettabteland.dk

Natura 2000-planer
Lokaliteter i Viborg Kommune
EU-habitatområder i Danmark
Joachim Pettoletti

Gioacchino "Joachim" Pettoletti (1792 i Venedig – 1870 i Sankt Petersborg) var en italiensk violinist, guitarist og komponist, som bl.a. boede i København, Sverige, Norge og Sankt Petersborg.

Pettoletti kom til Danmark cirka 1816 for at arbejder hos Pricerne på Morskabstheatret på Vesterbro. Han var derefter hos sin far Philippo Pettoletti som 1828-1833 drev Blaagaard Theater på Nørrebro. I starten af 1820'erne begyndte han og hans bror Pietro Pettoletti også at arbejde i Sverige og Norge. I december 1832 holdt han en koncert i to afdelinger ved Harmonien og den tilhørende Musicalske Forening i Trondheim. Koncerten bestod af en afdeling for guitar og en for violin. Brødrene flyttede senere til Sankt Petersborg, hvor de arbejdede på Den Italienske Opera.

Pettolettis far var musikeren Carl Johan Pettoletti (1758–1801) som var kapelmester i Christiania (Oslo).

Referencer 
 Radio Swiss Classic - Joachim Pettoletti Biography
 Joachim Pettoletti, "Six Walzes intructives"

Personer i 1800-tallet
Personer fra Venedig
Komponister fra Italien
Violinister fra Italien
Guitarister fra Italien
Klassiske violinister
Klassiske guitarister
FishBase

FishBase er en global arts database over fiskearter (specifikt finnefisk).
FishBase er den største og bredest tilgængelige online database om voksne finnefisk på world wide web.
Over tid er den blevet en dynamisk og alsidig økologisk værktøj, som er citeret i forskningspublikationer.

Historie 
FishBase's oprindelse går tilbage 1970'erne, hvor fiskeri videnskabsmanden Daniel Pauly havde problemer med at teste en hypotese om hvordan fisks vækst blev påvirket af deres gællestørrelse.
Hypoteser, såsom denne, kunne kun testes hvis store mængder af empiriske data er tilgængelig.
På denne tid anvendte fiskerikontrolinstanser analytiske modeller som krævede estimater for fiskevækst og mortalitet.

Pauly rekruterede Rainer Froese - og begyndelsen af en software database blev kodet i 1988. Denne database, som i starten kun omfattede tropiske fisk, blev FishBase-prototypen. FishBase blev senere udvidet til at omfatte alle finnefisk og blev tilgængelig på Web august 1996. FishBase er nu den største og mest besøgte online database over fisk i verden.

FishBase er et konsortium der støttes af blandt andet Forenede Nationers "Food and Agriculture Organization", FAO, og har støtte fra Europa-Kommissionen.

Kilder/references

Eksterne henvisninger 
 FishBase online 
 The Fish Database of Taiwan 
 LarvalBase online 
 FishBase Celebrates 20 Year Anniversary in Kiel  Science newsline, 3 September 2010.
 Interview with: Dr. Rainer Froese, marine biologist  Youtube video, 13 September 2010.

Fisk
Fiskeri
Netdatabaser
Dag Østerberg

Dag Østerberg (9. november 1938 - 22. februar 2017) var en norsk sociolog og filosof.
Østerberg har været en toneangivende skikkelse indenfor norsk samfundstænkning i anden halvdel af det 20. århundrede. Han har beskæftiget sig med en række temaer, som for eksempel videnskabsteori, sociologiens historie, modernitetens konsekvenser og arkitektur.

Østerberg var professor i sociologi ved Universitetet i Oslo fra 1981 til 1991, men han opsagde denne stilling. Fra 1993 til 2007 havde han en professor II-stilling ved Institut for musikvidenskab samme sted. Han har også i perioder arbejdet som oversætter og fri skribent.

Bibliografi 
 (red.) Handling og samfunn. Oslo 1978 .
 Sosiologiske essays. Oslo 1988.
 Fortolkende sosiologi. Bind 1: Almene emner og metodologi, Oslo 1993 
 (med Fredrik Engelstad) Samfunnsformasjonen. Oslo 1995.
 Fortolkende sosiologi. Bind 2: Kultursosiologiske emner, Oslo 1997 
 Arkitektur og sosiologi i Oslo. Oslo 1998.
 Det moderne, Et essay om vestens kultur 1740-200, Gjøvik 1999.
 (red) Karl Marx. Det kommunistiske manifest og andre ungdomsskrifter. Bokklubbens kulturbibliotek, Oslo 2000.
 (sammen med Håvard Nilsen) Statskvinnen.Gro Harlem Brundtland og nyliberalismen, Aschehoug, Oslo 1998.

Litteratur 
 Svein Sundbø: Dag Østerberg – en kronologisk bibliografi over forfatterskapet 1955-1999. – Oslo: Nasjonalbibliotekets bibliografier, nr. 3 1999. – 51 s.

Eksterne henvisninger 

Sociologer fra Norge
Medlemmer af Det Norske Videnskaps-Akademi
Blaagaard Theater

Blaagaard Teater var et teater på Nørrebro, København, det lå i ejendommen "Blågård" på Nørrebrogade 15, 

Blågård var et gammelt kongeligt landsted, der havde blåt tag deraf navnet. Staten solgte 1828 ejendommen til Mathias Anker Heegard. Hovedbygningen blev købt af en bagermester Schur og omskabt til Pantomimeteater. Det var det første Nørrebros Teater. Den var større og mere komfortabelt end nogen tidligere forstadsscene i København. 
I 1828 lejede Philippo Pettoletti teatret af bageren for sit Selskab. De ledende kunsternerlige kræfter var bl.a. Philippo Pettoletti, Joachim Pettoletti og Joseph L. Lewin.
Repertoaren bestod af cirkusforestillinger og pantomimer, bl.a. en som skildrede "Napoleons Død og Begravelse paa Øen Sankt Helena", hvori Philippo Pettoletti agerede kejseren.
Teatret brændte 4. april 1833. Efter branden bygger Philippo Pettoletti Vesterbroes Ny Teater, som han leder til sin død i 1845.

Kilder 
 Tivoli - Pantomimeforfattere 

Theater, Blågård
Teatre i København
Etableret i 1828
Ophørt i 1833
Kendrick Lamar

Kendrick Lamar Duckworth (født 17. juni 1987), bedre kendt som Kendrick Lamar eller K-Dot er en amerikansk rapper fra Compton i Californien. Kendrick har skrevet kontrakt med Top Dawg Entertainment, Aftermath og Interscope. Han er medlem af hip-hop-gruppen Black Hippy sammen med Jay Rock, Schoolboy Q og Ab-Soul
Lamars første selvstændige album, Section.80 hittede på iTunes og er en af de bedst sælgende digitale hip-hop albums i 2011.
Hans første store studiealbum, good kid, m.A.A.d city fra 2012 er produceret af Dr. Dre og har gæsteoptrædender fra rappere som Drake, Compton veteranen MC Eiht og hans Black Hippy kollega, Jay Rock.

To Pimp a Butterfly (2015) er Kung Fu Kennys tredje studiealbum.

Kendrick Lamars fjerde album Damn. (2017) indbragte Kendrick Lamar Pulitzerprisen i kategorien "musik" ved uddelingen den 17. april 2018. Lamar er den første ikke-klassiske og ikke-jazz musiker, der har modtaget Pulitzerprisen for musik.

Referencer

Eksterne henvisninger 

 
 

Rappere fra USA
Ny Taipei

Ny Taipei (kinesisk 新北市|pinyin Xīnběi Shì|poj=Sin-pak-chhī) er den folkerigeste by i Taiwan og omfatter et areal på 2053 km² rundt om Taiwans hovedstad Taipei. Storbyen udgør en selvstændig provins i Taiwan og havde ved folketællingen i 2010 3.893.740 indbyggere.
Ny Taipei indbefatter en stor del af øen Taiwans nordkyst og omslutter Taipei Basinnet. Ny Taipei er afgrænset af Taipei, som den omslutter, Keelung mod nordøst, Yilan amt mod sydøst, og Taoyuan amt mod sydvest. Dannelsen af Ny Taipei har gjort byen til verdens folkerigeste forstad (hvis man ikke medtager byer i Kina, hvis definition af byer ikke følger internationale normer), hvorved den overhalede Yokohama i Japan, der tidligere var den største.

Navn 
Ny Taipei havde hidtil været administreret som Taipei amt (kinesisk 臺北縣 eller 台北縣) Táiběixiàn), indtil dets reorganisation som et særligt byområde 25. december 2010.

Oprindelig var officielle vestlige version af byens navn Xinbei by, som er pinyin oversættelsen af det kinesiske bynavn. Men den nye borgermester Eric Chu anmodede om navnet New Taipei City som den officielle engelske gengivelse. Ny Taipei er navngivet fra "新臺北", hvor ny er den bogstavelige oversættelse af "新" og Taipei er transkriptionen af "臺北". Efter modtagelsen af borgmesterens anmodning accepterede Indenrisministeriet navnet New Taipei City 31. december 31, 2010.
De fleste vestlige sprog gengiver derfor navnet som Ny Taipei på deres eget sprog.

Demografi 
Over 80% af Ny Taipeis beboere bor i de 10 distrikter, der tidligere lå i amterne rundt om Taipei. Det drejer sig om Banqiao, Luzhou, Sanchong, Shulin, Tucheng, Xizhi, Xindian, Xinzhuang, Yonghe og Zhonghe.

Referencer 

Byer i Taiwan
Rigmor Galtung

Rigmor Galtung (født 21. januar 1969) er en norsk komiker og skuespiller.
Hun er af adelsslægten Galtung, gik på Hartvig Nissens skole og er kendt for sine imitationer af blandt andet Gro Harlem Brundtland. Andre figurer har været Siv Jensen og Kristin Halvorsen (som "Siv og Kristin"), Rosemarie Køhn, Wenche Myhre (som Wenche M.) og Åse Kleveland (som Åse K.).

I 2010 udgav Galtung bogen "Fullt lys og stummende mørke", hvor hun fortæller om sit liv med en bipolar affektiv sindslidelse.

Optrædener og bidrag 
 Egentlig (1993). Studievært.
 Grip ordet komiker (1994). Standup
 Sett på maken (1995). Lagde stemme til Gro Harlem Brundtland.
 3 fluer (1995–96). En af taxichafførerne
 På G (1998). Første gæst.
 Kokkekamp (1999). Deltager.
 Bumerang (TV-serie) (2000). Deltager.
 Gjett hva jeg gjør (2001). Deltager.
 Ballen i øyet (2002). En patient.
 Rundt et flygel (2003). Gæst.
 Hotel Cæsar (2004). Med i en episode.
 Tonje Steinsland møter... (2005). Gæst.
 Ta deg sammen (2005). Indlæg.
 Den lille redningsskøyta Elias (2005–07). Krana i Lunvik (stemme).
 Flinke piker gråter ikke (2006). Foredrag, eget manuskript.
 Fredag (fjernsynsprogram) (2006). Gæst.
 En lattergals bekjennelser (2007). Standup, eget manuskript, regi af Jon Schau. Fremført på turne og ved Oslo Nye Teater.
 Surf's Up (2007). Lagde stemme til Edna Maverick.

Bibliografi 
 Fullt lys og stummende mørke, Cappelen Damm. Oslo 2010.

Referencer

Eksterne henvisninger 
 

Komikere fra Norge
Skuespillere fra Norge
Personer fra Oslo
Shapur 1.

Shapur 1. også kendt som Shapur 1. den Store, var den anden konge af Sassanideriget.

Tidlige år 
Shapur var søn af Ardashir 1., grundlæggeren af Sassanide-dynastiet. Hans mor hed Myrōd, og var ifølge en legende var en parthisk prinsesse. 

Shapur ledsagede sin far i hans kampagner mod partherne, der på det tidspunkt kontrollerede store dele af den iranske plateau gennem et system af vasalstater, som Perserriget selv tidligere havde været en del af. Foran en forsamling af stormænd bedømte Ardashir 1. "Shapur 1. som den blideste, klogeste, modigste og dygtigste af alle sine børn," og udpegede ham til sin efterfølger.

Krig imod Romerne 

En af de største resultater af Shapurs regeringstid var sejren over den romerske kejser Valerian. Dette præsenteres i et vægmaleri på Naqsh-e Rostam, hvor Shapur er repræsenteret på en hest iført kongelige rustning og krone. Foran ham knæler Valerian, i romersk kjole, beder om nåde. I sin højre hånd kongen griber de opløftede arme, hvad der kan være Philippus Arabs, en af hans hænder er skjult i ærmet som et tegn på underkastelse. Den samme scene gentages i andre klippevægge indskrifter. Shapur siges at have offentligt skammet Valerian ved at bruge den romerske kejser som en skammel ved montering af sin hest. Andre kilder modsiger og bemærker, at i andre vægmalerier, Valerian er respekteret og aldrig på knæ. Dette understøttes af forlydender om, at Valerian og nogle af hans hær boede i relativt gode forhold i byen Bishapur og at Shapur indskrevet hjælp fra romerske ingeniører i hans teknik og udviklingsplaner.

Noter 

Persere
Konger
Stéphanie de Beauharnais

Stéphanie de Beauharnais (28. august 1789 - 29. januar 1860) var storhertuginde af Baden fra 1811 til 1818.

Biografi 
Stéphanie de Beauharnais blev født i Versailles den 28. august 1789 som datter af Grev Claude des Roches-Baritaud og Claudine Françoise Adrienne Gabrielle de Lézay-Marnézia.

Ægteskab 
Hendes fars fætter Alexandre de Beauharnais var første ægtemand til Kejser Napoleons første kejserinde Joséphine de Beauharnais. Stéphanie blev i 1804 adopteret af Kejser Napoleon, som gav hende titel af Fransk Prinsesse og arrangerede hendes ægteskab med Storhertug Karl af Baden som led i en alliance mellem Kejserriget Frankrig og Storhertugdømmet Baden.

Stéphanie og Karl blev gift i Paris den 8. april 1806.

Senere liv 
Det arrangerede ægteskab var ikke specielt lykkeligt. Parret levede adskilt, og Stéphanie boede i Mannheim. Da Karl blev storhertug i 1811 flyttede de sammen og fik herefter fire børn.

Efter Karls død i 1818 var hun værtinde for en salon for kunstnere i Mannheim.

Børn 
Karl og Stéphanie fik fire børn:

 Louise (1811-1854), gift med Prins Gustav af Wasa og tidligere kronprins af Sverige
 Josephine (1813-1900), gift med Fyrst Karl Anton af Hohenzollern
 Alexander (1816-1816)
 Marie Amalie (1817-1888), gift med William Douglas-Hamilton, 11. Hertug af Hamilton

Se også 
 Kaspar Hauser

Eksterne links 

Storhertuginder af Baden
Stephanie
Franskmænd i 1800-tallet
Fonnåsfjellet

Fonnåsfjellet er et bjergmassiv i Tynset og Rendalen kommuner i Innlandet fylke i Norge. Massivet er 20 km langt i nord-sydlig retning, og op til 10 km bredt mod nord. Det ligger mellem de øvre to tilløb Tysla og Finnstadåa (Unsetåa) til floden Rena-elva i dens nordlige denne. Vest for massivet – på anden side af Tysla i Tylldalen, ligger Jutulhogget. Vandmasserne som brød igennem isen og udgravede Jutulhogget, var altså opdæmmet i Tylldalen mod Fonnåsfjellet. Nordvest for fjeldmassivet ligger den store fjeldstruktur Tronfjellet på 1.666 moh. Nærmeste by er Tynset 10 km længere mod nord.

Fonnåsfjellet har en række topper med fem hovedformationer, hvoraf den højeste er 1.168 meter over havet. De fem hovedfjelde er, regnet fra nord, disse:
 Storvola (1.067 m), Tynset kommune
 Eggevola (1.129 m), Tynset kommune
 Kommeren (1.168 m), Tynset kommune
 Skorsåhøgdan (1.034 m), Tynset og Rendalen kommuner
 Fonnåsfjellet (969 m), Rendalen kommune

Bjerge i Innlandet
Bjergmassiver
Anton Sjipulin

Anton Vladimirovitj Sjipulin (, ; født den 21. august 1987 i Tjumen, Sovjetunionen) er en russisk skiskytte.

Anton Sjipulin gjorde opmærksom på sig selv allerede ved Junior-VM og Junior-EM i 2007 og 2008, ved at vinde adskillige medaljer. Han debuterede i World Cup'en den 10. januar 2009 i Oberhof, og vandt samme år to bronzemedaljer ved europamesterskaberne i skiskydning. 

Sjipulin vandt olymisk-bronze med det russiske stafethold ved Vinter-OL 2010 i Vancouver (Canada). Ved VM i skiskydning 2011 på hjemmebane i Khanty-Mansijsk, vandt han sølv i mændenes stafet. Året efter ved VM i skiskydning 2012 i Ruhpolding (Tyskland) tog han på egen hånd bronzemedaljen i disciplinen jagtstart. I indeværende sæson 2012/13 hart Sjipulin vundet både sprinten og jagtstarten ved World Cup stævnet i Antholz-Anterselva.

Anton Sjipulin er lillebror til OL-guld-vinderen Anastasiya Kuzmina, der dog stiller op for Slovakiet.

Noter 
 IBU-Databank  Hentet 9. feb. 2013
 Internationale Skiskydningsunions (IBU) hjemmeside   Hentet 9. feb. 2013

Eksterne henvisninger 

 
 
 

Personer fra Tjumen
Skiskytter fra Rusland
Skiskytter ved vinter-OL 2014
Hassan-i Sabbah

Hassan-i Sabbāh ( / Ḥassan-e Ṣabbāh; 1050s–1124) var en Nizari Muslimsk missionær fra Persien, som konverterede et samfund i slutningen af det 11. århundrede på Alborz bjergene i det nordlige Iran. Stedet blev kaldt Alamut og blev tilskrevet til en gammel konge af Daylam. Han grundlagde en gruppe, hvis medlemmer er undertiden benævnt Hashshashin eller "soldater" til at beskytte Persien mod angreb.

Persien
Missionærer
Tronfjellet

Tron eller Tronfjell eller Tronden er et 1.666 meter højt bjerg, der ligger i Alvdal kommune i Innlandet fylke i Norge, ved grænsen til Tynset i nord og øst. Nærmeste fjeldmassiv i øst er Fonnåsfjellet.

Tron er kun det 904. højeste bjerg i Norge på en liste over bjerge med primærfaktor over 50 meter, men står frit og markant i landskabet.

Den indiske filosof Swami Sri Ananda Acharya boede store dele af livet på Tron og planlagde at bygge et Fredsuniversitet på Flat-tron – et plateau på fjeldet. Alvdal kommune har afsat et 875 dekar stort område på Flattronden med tanke på at forberede området til fredscenter, turistformål og beværtning, idrætsanlæg, hangglidervirksomhed, og andet friluftsliv

I forbindelse med bygning af radio- og fjernsynssender i 1960'erne blev Norges næsthøjest beliggende bilvej bygget op til toppen.

Eksterne kilder og henvisninger 

Bjerge i Innlandet
Humphry Repton

Humphry Repton (ofte fejlagtigt Humphrey) (21. april 1752 i Bury St. Edmunds - 24. marts 1818 i Aylsham) var den sidste store engelske landskabsarkitekt i 1700-tallet. Han anses som efterfølger til Capability Brown, som døde 1783. Omkring 1800 udformede Repton Russell Square og Bloomsbury Square Gardens i London.

Repton fremstillede nogle 'Red Books' (røde bøger, efter omslaget) med billeder "før" og "efter", så kunderne lettere kunne danne sig et indtryk. Her adskilte han sig fra Capability Brown, der næsten kun arbejdede med planer.

Eksterne henvisninger links

 "Humphry Repton's Red Books", en online Repton-udstilling fra The Morgan Library & Museum med on/off-demonstration af Reptons anvendelse af "overlay"-skitser for at overbevise kunderne. 
"Humphrey Repton" fra Landscape Architecture University of Oregon. - Med en række af Reptons billeder "før" og "efter"

Landskabsarkitekter fra Storbritannien
Briter i 1700-tallet
Briter i 1800-tallet
Leo Tscherning

Johan Anthon Leo Tscherning  (født 30. januar 1880, død 24. juni 1914 i Ebeltoft) var en dansk skuespiller, sceneinstruktør, filmproducer og filmselskabsdirektør.

Biografi 
Efter studentereksamen blev han optaget på elevskolen ved Det Kongelige Teater. Senere var han på Folketeatret i otte år og i fem år ved Det ny Teater, hvor han var sceneinstruktør. I Berlin var han ansat hos to filmselskaber, men han ragede uklar med dem begge. Senere blev han ansat hos Dansk Filmsfabrik i Århus, men det lykkedes ham ikke at rekonstruere selskabet. De sidste to måneder af sit liv boede han på Hotel Vigen i Ebeltoft. Han forsøgte at begå selvmord og det førte til hans død. Han var gift to gange, senest med Harriet Josefa Nyrup (født den 9. november 1882). Leo Tscherning er begravet på Garnisons Kirkegård i København

Tscherning var med på KBs hold som vandt datidens vigtigste turnering Fodboldturneringen 1897-98.

Filmografi 
1911 Sønnen fra Rullekælderen (kortfilm) (filmskuespiller)
1912 Kommandørens Døtre (filminstruktør)
1912 Et moderne Ægteskab (kortfilm) (filminstruktør)
1912 Manegens Stjerne (instruktør)
1913 Kærlighed og Penge (kortfilm) (filminstruktør)
1913 Hustruens Ret (kortfilm) (filminstruktør)
1913 Gøglerens Datter (kortfilm) (filminstruktør)
1913 Karnevallets Hemmelighed (kortfilm) (filminstruktør)

Eksterne henvisninger 
 

Filminstruktører fra Danmark
Fodboldspillere fra Danmark
Leo
Danskere i 1900-tallet
2. flåde (Kejserlige japanske flåde)

Den  () var en flådestyrke i den Kejserlige japanske flåde.

Historie 
Den Kejserlige japanske flådes 2. flåde blev oprindeligt etableret den 28. december 1903 af det Kejserlige generalhovedkvarter som en mobil angrebsstyrke bestående af krydsere og destroyere til at forfølge Den kejserlige russiske flådes Vladivostok-baserede krydsereskadrille, mens den resterende hoveddel af den japanske flåde (den 1. flåde) fortsatte blokaden af Port Arthur i håb om at lokke slagskibe fra den russiske Stillehavsflåde ud i en klassisk slaglinjekonfrontation.

Som den vigtigste mobilestyke i den Kejserlige japanske flåde, så den 2. flåde hovedparten af alle fremtidige kampoperationer fra tidspunktet for dets oprettelse indtil dennes opløsning ved slutningen af 2. verdenskrig.

Befalende for den 2. flåde 
Øverstbefalende 

Stabschef

Referencer

Bøger

Eksterne links

Noter 

Japans militær
Flåder
Middelhavet Rundt

Middelhavet Rundt (fransk:Le Tour méditerranéen cycliste professionnel) er et professionelt etapecykelløb som bliver afholdt langs Middelhavet i sydfrankrig.

Løbet blev første gang kørt i 1974, og siden 2005 har det vært en del af UCI Europe Tour. Fra 1974 til 1977 hed løbet
Trophée Méditerranéen.

Mange kendte Grand Tour-vindere og verdensmestre har vundet Middelhavet Rundt, blandt andre Eddy Merckx, Gianni Bugno, 
Gerrie Knetemann (tre gange), og  Paolo Bettini.

Resultater

Middelhavet Rundt

La Méditerranéenne

Referencer

Henvisninger
Officielle hjemmeside
Historien om Tour Méditerranéen 

Cykelløb i Frankrig